دونیادا فیندیق اوره تیمینده و صادراتیندا اهمیت‌لی یئره صاحیب اولان تورکیه آوروپا‌دان سونرا چین بازارینی دا اله کئچیریب.
قارا دنیز فیندیق صادراتچیلار بیرلیگی‌نین معلوماتینا گؤره، تورکیه 2007-جی ایلده چین جمهوریتینه 712 مین 928 کیلوگرام فیندیق ساتارکن، بو رقم 2017-جی ایلده 7 میلیون 307 مین 265 کیلوگراما یوکسلیب.
2007-2017 -جی ایللر آراسیندا چین جمهوریتینه ائدیلن فیندیق صادراتیندان 216 میلیون 258 مین 538 دو‌لار گلیر الده ائدیب.
چین بازارینا اوستونلوک وئردیک‌لرینی ایفاده ائدن قارا دنیز فیندیق صادراتچیلار بیرلیگی ایداره هئیتی‌نین صدری  ادیب سئوینچ، بو اؤلکه‌یه صادراتی داها دا آرتیرا‌جاق‌لارینی قئید ائدیب.
